Viadors ye una zona ubierta y solana entre montanyas bien altas que se troba dezaga d'el dito congosto, y es chistabins, es habitants de la val de Chistau, la emplegaban pa feners y bel atro cautivo, como trunfas, que dimpués s'almagazenaba en as bordas que i son. Tamién yera un puesto de paso d'es camins que diban dende Chistau en ta Francia y per ixo, cómo no, se i va fere muto contrabando. Agora Viadors s'emplega más que más pa fer paixentare el bistiar. I hai una ermita, que en dicen la Virgen Blanca. Tamién i ha un cámping y la cabana de Viadors pa es montanyers y es excursionistas que s'arriman.